text: Nú eru 33 ár liðin, síðan stóra bragdið í Landskrona
text: #000001
text: Ógvliga fegnir føroyskir landsliðsspælarar eftir søguliga sigurin móti Eysturríki
text: #000002
text: Hesin dagur fer altíð at standa sum ein varði í føroyskari fótbóltssøgu.
text: #000003
text: Nú, tá tað ikki hevur gingið so væl við føroyska landsliðnum seinastu tíðina, so er tað altíð gott at verða mint á, hvar tað heila byrjaði.
text: #000004
text: Hendan dagin fyri júst 33 árum síðan spældi fótbóltslandsliðið við monnum sín fyrsta altjóða skrásetta landsdyst í einari EM- ella HM-undankapping.
text: #000005
text: Mótstøðuliðið var Eysturríki, sum fyrr hetta summarið hevði tikið lut í HM-endaspælinum í Italia. Gamaní komu eysturríkarar ikki víðari úr innleiðandi bólkaspælinum, har teir vóru í bólki saman við Italia, Kekkoslovakia og USA. Men talan var um eitt sterkt lið, og av fleiri var tað mett sum ørskapur, at Føroyar bjóðaðu so stórum fótbóltstjóðum av.
text: #000006
text: Men nú vendist ikki aftur. Klokkan seks um kvøldið mikudagin tann 12. september 1990 stóðu Toni Polster og Gerhard Rodax, ið vóru sáttmálabundnir við stórfeløg í Spania, og aðrir fulltíðar yrkisleikarar, hinumegin miðlinjuna – til reiðar at vinna stórt á føroysku amatørunum.
text: #000007
text: Í Føroyum var støðan ein heilt onnur – streymslit, og fyrstu løtuna visti eingin, hvussu leikur fór á Landskrona Idrottsplats í Svøríki. Men tá eitt gott korter var spælt, kom streymurin aftur, og myndin kom á flestu sjónvarpsskíggjarnar, ið um hetta mundi vóru kring landið.
text: #000008
text: Og restin, sum tey siga, er søga, ein sólskinssøga fyri Føroyar og føroyskan fótbólt. Føroyska landsliðið vann 1-0 við máli, ið Torkil Nielsen úr Sandavági, sum frásøgumaðurin, Árni Gregersen, fær sligið fast, skoraði í 61. minutti, og tiltikna húgvan hjá Jens Martini Knudsen bleiv heimskend.
text: #000009
text: Ikki bara heima á klettunum varð nógv tosað um sigurin á Eysturríki, men hetta úrslitið gekk sum eitt snarljós kring allan heimin, og verður enn tann dag í dag mett sum ein tann størsta sensatiónin í altjóða fótbólti.
text: #000010
text: On this day in 1990, the Faroe Islands stunned the world by beating Austria in their first ever competitive match, cue crazy commentary! /49N5n1HCxL
text: #000011
text: Her eru nakrar myndir frá dystinum:
text: #000012
text: Umleið 10.000 fólk eru saknaði
text: #000014
text: Meistari í fótbólti og amerikonskum fótbólti
text: #000016